Jambur bi mooy kiy fal jaraaf, ndey-ji-réew ak Saltige bi. Te ñiy yor yooyule ndombo-tànk waruñoo doon ay xeet (maanaam ñu bokk ci wàllu yaay). Lii, di na tax ba man-man (pouvoir) gi du nekk rekk ci yoxoy genn njaboot. Bii matuwaay di na tax ba réew mi du soppiku nguur. Kon man-man gi dañu koy séddale ci njaboot yu bari, ku nekk man ngaa am ndombo-tànk, suñuy tànn kenn, ci genn njaboot gi, lenn li ñuy xool mooy ay mbaaxam.